Diari Oficial de la Generalitat Valenciana


Sumari del DOGV 6432, del 05-01-2011 (2010/14518)

ACORD de 23 de juliol de 2010, del Consell, pel qual s'autoritza determinada generació de crèdit en el capítol 7 del programa 731.10, Energia, de la Conselleria d'Infraestructures i Transport, per un import de 07.132.893 euros, per ingressos no previstos com a cofinançament FEDER a actuacions de l'Eix Prioritari 4 Transport i Energia que s'executen per l'Agència Valenciana de l'Energia. Expedient número 08.001/10-044.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6432

Data del DOGV
:   05-01-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/14015


Data del document
:   23-07-2010

Organisme emissor
:   Conselleria d'Economia, Hisenda i Ocupació

Tipus de document
:   Acord

ACORD de 23 de juliol de 2010, del Consell, pel qual s'autoritza determinada generació de crèdit en el capítol 7 del programa 731.10, Energia, de la Conselleria d'Infraestructures i Transport, per un import de 25.573.668 euros, per ingressos no previstos com a cofinançament FEDER a actuacions de l'Eix Prioritari 4 Transport i Energia que s'executen per l'Agència Valenciana de l'Energia. Expedient número 08.001/10-044. [2010/14997]  
  
\* \* \* \* \*  
El Consell, en la reunió del dia 23 de juliol de 2010, va adoptar l'acord següent:  
La Conselleria d'Infraestructura i Transport planteja una generació de crèdit, en capítol 7 del programa 731.10, Energia, amb destí a la línia de subvenció X4661 «Finançament operacions de capital de l'Agència Valenciana de l'Energia», pel cofinançament del FEDER, dins del Programa Operatiu 2007-2013, Eix 4 Transport i Energia, en concret dels temes prioritaris 39, 40, 41 i 42 Energies Renovables i 43 i 52 Estalvi i Eficiència Energètica per a determinades actuacions que s'executen per l'Agència Valenciana de l'Energia, a càrrec de dues línies de subvenció incloses en el seu pressupost i que per Decisió de 16 de desembre de 2009 han passat a tindre una taxa de cofinançament del dit fons del 70% .  
La Direcció General d'Economia, com a òrgan coordinador d'estos fons, informa que l'import de l'ajuda FEDER vinculada a estes actuacions no està arreplegat en el pressupost inicial, com tampoc ho va estar en el passat exercici, en què l'entitat esmentada ja va avançar part de les actuacions previstes en el programa operatiu, per la qual cosa s'estima necessària la seua generació en la línia X4661 que finança les operacions de capital de l'Agència València de l'Energia per a així incrementar la dotació prevista en el seu pressupost, per a les línies de subvenció afectades. Al mateix temps que es generen crèdits per l'import corresponent a l'ajuda FEDER ha de modificar-se la qualificació dels fons propis com propis condicionats per l'import que garantisca l'aportació del restant 30%, de l'anualitat 2010.  
En conseqüència, i en virtut del que disposen els articles 33 del Text Refós de la Llei d'Hisenda Pública de la Generalitat, i els articles 16, 17 i 18 de la Llei 13/2009, de Pressupostos de la Generalitat per al 2010, el Consell   
ACORDA  
Primer  
S'autoritza l'augment en el pressupost d'ingressos en l'aplicació 790.10 Transferències FEDER Programa Operatiu 2007-2013, per un import de 48.296.795 euros.  
Segon  
S'autoritza l'increment de crèdit en l'aplicació 78.66.36.526.50.2, per un import de 42.168.639 euros i la modificació de l'annex de transferències de capital del programa 731.10, que incrementa la línia X4661, tal com es detalla a continuació:  
  
València, 23 de juliol de 2010  
El vicepresident primer i secretari del Consell,  
VICENTE RAMBLA MOMPLET